Το "**Είμαστε δυο"** είναι ένα τραγούδι του Έλληνα συνθέτη και πολιτικού Μίκη Θεοδωράκη.

Ιστορικό
--------

Το "Είμαστε δυο" ήταν ένα από τα τραγούδια που έγραψε ο Μίκης Θεοδωράκης για το εξέχον στέλεχος της ελληνικής αριστεράς Ανδρέα Λεντάκη (1935-1997) προς τα τέλη της δεκαετίας του 1960.  Την εποχή της στρατιωτικής δικτατορίας (1967-1974), αυτό το τραγούδι, του οποίου το θέμα ήταν τα βασανιστήρια και ο περιορισμός στην απομόνωση ενός πολιτικού κρατουμένου,  έγινε σύμβολο στις συγκεντρώσεις διαμαρτυρίας των ελληνικών αριστερών πολιτικών ομάδων. 

Το τραγούδι ακούγεται και στην κωμωδία των Ντίνου Κατσουρίδη και Πάνου Γλυκοφρύδη *Ο Θανάσης στη χώρα της σφαλιάρας* (1976), σε μια γνωστή σκηνή, όπου ο Θανάσης Βέγγος ακούει ενθουσιασμένος απαγορευμένα τραγούδια του Θεοδωράκη οδηγώντας το φορτηγό του, χωρίς να συνειδητοποιεί ότι είναι ανοιχτό το μεγάφωνο.

Ηχογραφήσεις και διασκευές
--------------------------

Η πρώτη ηχογραφημένη εκτέλεση του τραγουδιού έγινε από τον Αντώνη Καλογιάννη το 1968 για τον δίσκο *Τα τραγούδια του Αντρέα,*  ενώ με τον ίδιο τραγουδιστή ακούγεται και στον δίσκο *Θεοδωράκης Διευθύνει Θεοδωράκη Νο 2* του 1974.  Την ίδια χρονιά, το τραγούδι κυκλοφορεί με τη φωνή της Μαρίας Δουράκη στον δίσκο *Επιλογή*,  ενώ έναν χρόνο αρχότερα περιλαμβάνεται στον δίσκο του Τάκη Βούη *Και τώρα τραγουδάμε*.  Μια ορχηστρική ηχογράφηση του κομματιού ακούγεται στον δίσκο του 1976 *Θεοδωράκης ‎– Οι μεγάλες λαϊκες επιτυχίες.*  ενώ την ίδια χρονιά κυκλοφορεί και στον δίσκο *Θεοδωράκης τραγουδά Θεοδωράκη* με τη φωνή του ίδιου του συνθέτη.  Μέσα στα επόμενα χρόνια, θα ακολουθήσουν δεκάδες διασκευές.

Μια γαλλική διασκευή του "Είμαστε δυο" με τίτλο "Nous sommes deux", έγινε δημοφιλής από τον Ζωρζ Μουστακί τη δεκαετία του 1970,  ενώ μια άλλη γαλλική διασκευή με τίτλο "A chaque fois j'y crois" ερμήνευσε η Νταλιντά το 1977. 

Το "Nous sommes deux" του Μουστακί ακούγεται στο ομώνυμο τηλεοπτικό ντοκιμαντέρ του Ροβήρου Μανθούλη  που γυρίστηκε για τη γαλλική τηλεόραση το 1970  και στο σάουντρακ της ταινίας *Σαλβαδόρ* (*Salvador*) του 2006.

Παραπομπές
----------

1. ↑  «Mikis Theodorakis in East Berlin 1987: 21 Imaste Dio - YouTube». *www.youtube.com*.
2. ↑  «- YouTube». *www.youtube.com*.
3. ↑  «Mikis Theodorakis - Είμαστε δυο, είμαστε τρεις (Ímaste dió, ímaste trís) lyrics + English translation». *lyricstranslate.com*.
4. ↑  «ΑΝΤΩΝΗΣ ΚΑΛΟΓΙΑΝΝΗΣ - ΕΙΜΑΣΤΕ ΔΥΟ - YouTube». *www.youtube.com*.
5. ↑  «Veggos - Theodorakis' banned songs (comedy) - YouTube». *www.youtube.com*.
6. ↑  Θεοδωράκης, Μίκης (2015-02-19). «Είμαστε δυο». *Ευτέρπη*. .
7. ↑   *Θεοδωράκης - Θεοδωράκης Διευθύνει Θεοδωράκη Νο 2*, ανακτήθηκε στις 2022-02-06
8. ↑   *Μίκης Θεοδωράκης, Μαρία Δουράκη, Κώστας Καμένος - Επιλογή*, ανακτήθηκε στις 2022-02-06
9. ↑   *Τάκης Βούης - Και Τώρα Τραγουδάμε*, ανακτήθηκε στις 2022-02-06
10. ↑  «Θεοδωράκης\* - Οι Μεγάλες Λαϊκες Επιτυχίες». *Discogs* (στα Αγγλικά). Ανακτήθηκε στις 6 Φεβρουαρίου 2022.
11. ↑   *Μίκης Θεοδωράκης - Θεοδωράκης Τραγουδά Θεοδωράκη*, ανακτήθηκε στις 2022-02-06
12. ↑  «- YouTube». *www.youtube.com*.
13. ↑  Αναστασίου, Βασιλική (17 Ιανουαρίου 2019). «Dalida: Το αστέρι του γαλλικού πενταγράμμου, μια αληθινή femme fatale | Mikrofwno.gr». Ανακτήθηκε στις 6 Φεβρουαρίου 2022.
14. ↑  «Μοναδική συνάντηση! Θεοδωράκης και Μουστακί «δουλεύουν» τα τραγούδια που έγραψε ο Μίκης στην εξορία!». *Usay.gr*. 2 Σεπτεμβρίου 2021. Ανακτήθηκε στις 6 Φεβρουαρίου 2022.
15. ↑  «Ροβήρος Μανθούλης - Μια ζωή ταινίες» (PDF). *manthoulis.wordpress.com*. Ροβήρος Μανθούλης.

Εξωτερικοί σύνδεσμοι
--------------------

* Σελίδα με στίχους και MIDI
* Παρτιρούρα